Iga Swiatek este prima finalistă a turneului WTA de la Roma! A învins-o joi pe jucătoarea americană Coco Gauff, locul 3 WTA, cu 6-4, 6-3, şi s-a calificat în ultimul act al turneului WTA 1.000, dotat cu premii totale de 4.791.105 euro.
Iga Swiatek este campioană la Roma în 2021 şi 2022. Iga Swiatek domină meciurile directe cu Gauff, campioana en titre de la US Open, cu un remarcabil 10-1.
Iga Swiatek, prima finalistă a turneului WTA de la Roma!
Interesant este că prima lor partidă a avut loc în 2021, în semifinale la Roma, iar poloneza s-a impus cu 7-6 (7/3), 6-3. Singurul succes al americancei datează de anul trecut, în semifinale la Cincinnati, cu 7-6 (7/2), 3-6, 6-4, notează agerpres.ro.
Adversara polonezei în finala turneului din capitala Italiei va fi câştigătoarea semifinalei dintre belarusa Arina Sabalenka, numărul 2 mondial, şi americanca Danielle Collins, numărul 15 mondial. În cazul în care Arina se va impune, vom avea parte de un duel fabulos în ultimul act al competiției.
Iga Swiatek a câştigat în urmă cu aproape două săptămâni turneul WTA 1.000 de la Madrid, după ce a întrecut-o în finală pe Arina Sabalenka, cu 7-5, 4-6, 7-6 (9/7).
Sorana Cîrstea a coborât în clasamentul WTA! Ascensiune impresionantă pentru Gabriela Ruse! Pe ce loc se află Simona Halep
Sorana Cîrstea a coborât în clasamentul WTA, după ce a fost eliminată încă din primul tur la Stuttgart, săptămâna trecută. Cîrstea, care ocupă în acest moment locul 30 în ierarhia feminină, a rămas jucătoarea clasată cel mai bine.
Simona Halep, care tocmai şi-a anunţat retragerea de la Madrid, din cauza unor probleme medical, a rămas cu cele 10 puncte obţinute la Miami şi a ajuns până pe locul 1150. Cea mai impresionantă ascensiune a avut-o Gabriela Ruse, cea care a urcat 19 locuri, după ce a jucat în sferturile de finală ale turneului de la Rouen.
Sorana Cîrstea este în continuare jucătoarea din România clasată cel mai bine în ierarhia WTA, conform clasamentului dat publicităţii luni, potrivit news.ro.
Cîrstea a coborât un loc şi este pe 30, cu 1748 de puncte.
Simona Halep, revenită în circuit după o suspendare îndelungată, a coborât patru locuri şi este pe 1150, cu 10 puncte.
În clasamentul WTA de luni, a doua româncă este Ana Bogdan, care se menţine pe locul 64, cu 1054 puncte.
Jaqueline Cristian a înregistrat o urcare de un loc şi este pe 73, cu 923 de puncte
Dincolo de top 100, Irina Begu ocupă locul 128, cu 612 puncte, în menţinrere.
În top 200 mai sunt Gabriela Ruse (locul 143, 532 de puncte, urcare 19 locuri), Irina Bara a coborât 13 locuri şi este pe 168, cu 481 de puncte, iar Anca Todoni este pe locul 196, cu 390 puncte, în menţinere.
În fruntea clasamentului se află în continuare poloneza Iga Swiatek, cu 10.560 de puncte, urmată de belarusa Aryna Sabalenka, cu 7.848 de puncte, iar pe trei se află Coco Gauff (SUA), cu 7.285 puncte.